JohanHeinsen/ENO huggingface dataset:
Viborger Samler, 1824-07-05
Til Cancelliet var indkommen en Forespørgsel om hvorvidt en efterlevende Ægtefælle, som har Bevilling til at hensidde i uskiftet Boe, kan med Gyldighed sælge eller pantsætte Boets Eiendeele. Cancelliet har i denne Anledning, i Overeensstemmelse med vedkommende Amtmands Erklæring, som man bifaldt, yttret følgende: Den Længstlevende, som hensidder uden Skifte med den Afdødes Arvinger, er berettiget til at administrere det hele Boe, deels paa Grund af dens Eiendomsret til det Hele, deels fordi det formodes, at dens Born ere vel tjente med saadan Administration, da den Længstlevende forsaavidt det er en Enke) ifølge Forordningen af 20de Febr. 1717, S. 6, og Cancelliets Circulaire af 14de Juni 1800, s. 3, ikkun, ved at tilveiebringe saadan Formodning, kan erholde Bevilling til at hensidde i uskiftet Boe. Den Administrationsret, som saadan Bevilling stifter, vilde imidlertid være høist indskrænket, om den dermed Benaadede ikke var berettiget til at sælge og pantsætte Boets Eiendomme. Saafremt Boets Eiendele vare saa ubetydelige, at Revenuerne ikke kunne underholde Familien, vilde den Jndskrænkning, at den Længstlevende ikke maatte sælge eller pantsætte dem, aldeles ophæve Bevillingens Virkning. Fremdeles kunde den Længstlevende ikke forandre Opholdssted, med mindre den skulde lade de Eiendomme, den forlod, administrere ved en Anden. Ligesom det er øiensynligt, at slige Nødvendighedstilfælde kunne berettige den Længstlevende, til at disponere over Boets Eiendele, saaledes maa det formeentlig og antages, at den, uden for dem maa være berettiget til at foretage alle de Handlinger, som den efter eget Omdomme anseer at være til Bedste for Boet, med mindre den Længstlevende ved Ødselhed giør sig skyldig i Formuens Forringelse; da dette i Medhold af Lovens 3 - - 17 - 1 bevirker, at en ellers myndig Mand betages Raadighed, endog over sit eget Gods, og kan derfor end mindre være berettiget til at admistrere Andres. Jkkun altsaa, hvor den Længstlevende lægger for Dagen, at den ved Ødselhed eller Foranstaltninger som bære Præg deraf, forringer Boet, maa de Arveberettigede, eller disses Værger, være beføiede til ved lovlige Midler, at indskrænke den Dispositionsret over Boets Eiendomme, som den omhandlede Bevilling giver den i saa Maade Benaadede. Den kgl. Landsover= samt Hof= og Stadsret indkalder ved Proclama alle dem som have noget at fordre hos den suspenderede Casserer og Bogholder ved Kbhvns. Hovedkasse, Secretair Lybecker og Cancellie Assessor Holst.
Viborger Samler, 1824-07-05
Kobberstikker Schiøtz har nylig udgivet et vakkert kobberstukket Portrætt af vor yndede Taler Pastor Jørgen Thisted.
Viborger Samler, 1824-07-05
Dampskibsfarten imellem Kjøbenhavn, Lübeck, Travemünde og Dobberan begyndte i Tirsdags den 22de fra Lübeck med den store nye Dampskonnert fingsston, der i Aaret 1821 blev bygget ved Hull i England, af Egetræe, med en Maskine af 60 Hestes Kraft. J Aaret 1823 har den seilet imellem Hul og Antierpen og siden imellem London og Hull. Hver Tirsdag Morgen Kl. 9 afgaaer den fra Lybeck, og hver Fredag Eftermiddag Kl. 6 fra Kjøbenhavn. Dette Dampskib er nu det største vi har. Offentlige Blade tale nu om, at det vigtige Project at anlægge en stor Havn ved Helsingøer, maaskee snart vil blive bragt i Udførelse. 1799 var et saadant Anlæg allerede besluttet; men der opstod uforudseete Hindringer, saa at den Havn som var bestemt for Skibe, blev til et lille Rum for Baade, Dette Anlæg var nu rigtignok i de senere Aar bleven meget forbedret; men Savnet af en Havn har dog stedse været foleligt for Helsingøer, hvilket ogsaa i de afvigte December stedfundne betydelige Strandinger. noksom bevise.
Viborger Samler, 1824-07-05
Viborg. Redactionen har lovet at meddele, for Fuldstændighedens Skyld, hvad der senere end de forrige Anførsler, kom til dens Kundskab Hs. Majestæt Kongens Reise i Jylland angaaende. Naar den giver et Overskue af Virkningen af Kong Frederik 6tes Reise i Undersaatternes Hjerter, bruger den gjerne en agtet Meddelers Ord "Den eiegode Konge har bygget sig en ny Throne i alle Undersaatternes Hjerter ved denne Reise - Derom er kuns een Mening. "Han modtoges med Jubel af det trofaste Folk og, reiste bort, ledsaget af de hjerteligste Ønsker og Velsignelser." Ja, saa var det. - Landsfaderens Simpelhed i Færd, Aandskraft til at omfatte det Meget Han saae og det Meget Han til Landets Tarv vilde vide af Vedkommende, selv den Nedladenhed hvormed Hs. Majestæt som deeltagende Ven og Fader, glemte Kronens Glands og hørte taalmodig og nedladende paa den Ringestes Klager og Suk; den øvede Hukommelse Hs. Majestæt ved saare mange Leiligheder, lod see, ved at gjenskue de Egne og Ting Han for 22 Aar siden saae; ligesom og, ved at gjenkjende Mennesker, selv af den saakaldte ringere Stand, overtydede let enhver Tænkende om hvor særdeles Meget Han vidste og kom ihu, for at fremme det Hant elskende Folks Lykke." Fra de brave Thyboer, som Dannemænd ærlige i Fred og Feide, har Samleren ikke havt nogen Meddelelse. Foruden det forhen anførte om Hs. Majestæts Nærværelse i Nykjøbing paa Morsøe er meddeelt "At Hs. Majestæt ved Besøget i Borgerskolen der, hvor den indbyrdes Underviisning er indført med Held, lod exammere i begge Klasser og bevidnede Hr. Amtsprovst Ridder Bendix sin allerhøieste Tilfredshed med Børnenes Kundskaber. Deres Skrivt skal have været paafaldende udmærket."
Viborger Samler, 1824-07-05
Ved at besøge Tugthuset her i Viborg, var der i Kirken i Enden i Gangen til Altaret reist Hs. Majestæts lignende Buste paa en med Festons omvunden Piedestal. Jnspecteuren Hr. Capitain v. Undalls syv aarige Søn nærmede sig fra denne Büste med en Ansøgning om en Fanges Løsladelse som han tog at en Fløiels Pude, overrakte Kongen og fremsagde med Raskhed følgende Strofe: Jeg er kun Barn, dog har jeg længe vidst, At Du, som Fader, kjærlig os mon raade; Derfor jeg tør med harnlig Tro og Glæde. Hen for Dit Blik Du kjære Konge! træde, Og bede for en Broder og Din Naade.
Viborger Samler, 1824-07-05
Paa Cathedralskolen var i første Anmeldelse glemt at anføres: at Hr. Rector Hasselbalch holdt en Tal til Hs. Majestæt Det Mere, som, uden Redactionens Skyld, maatte savnes i Samlerens Anmeldelser vil haabentlig erstattes ved de Efterretninger begge de Aalborgske Bogtrykkerier nylig have forkyndt, at ville udgive om Monarkens Reise i Jylland - Et Skrivt der vil opbevare Mindet om den Enthusiasme hvormed et taknemligt Folk modtog sin elstede Konge Frederik den 6te. Det er en rum Tid siden en Dansk Konge bereiste saaledes Jyllands Egne og Kyster. Af de forrige Konger var høisal. Christian den 5te den sidste, der var i Viborg.
Viborger Samler, 1824-07-05
Onsdagen den 30te Juni blev i Domkirken af Hs. Høiærværdighed Hr. Biskop, Dr. Bloch, Commandeur af Dannebroge, indviet til det hellige Lærcembede, Hr. J. C. Brangstrup kaldet til Sognepræst for Farstrup og Lumbye Menigheder i Viborg Stift. Hr. Pastor Friis intimerede, og skildrede, i Anledning af 1. Tim. 4, S. "De glade Forhaabninger Christendommen skjænker den retskafne Religionslærer. Hs. H. Hr. Biskoppen talede over I. Coll. 4, 17, og besvarede det Spørgsmaal: "J hvilken Henseende kan det christelige Lærrembede, kaldes en Tjeneste i Herren"?Hr. Brangstrup prædikede over L. Tim. 3 14 - 16., og forestillede: "Denchristelige Religion, som den sikkreste Veiledning til sand Glæde og Sallighed baade her og hisset. Den af Tørke bundne Jord er bleven qvæget i de sidste 8te Dage med en velsignet Regn, der har ladet Græsset og Kornsorterne frodigen skyde frem. Denne Himlens Gave har dog ikke lædsket Tørsten hos Alle efter Penge, der i denne Termin endnu sparsommere lode sig see end for - Hvad der, endog seent, betaltes, var i Sølv som Almuen og Enhver er han ge for fordi man i smaae Udgivter taber formeget, naar man skal betale under 16 s., især da Ensteskillinger ere saare sjeldne og man ikke har mindre Skillemyndt. Gevinsten bliver i mange Tilfælde Enkeltes, som modtage og Tabet Manges, som skulde betale.
Viborger Samler, 1824-07-05
Bekjendtgjørelser. Med tung Veemod maae jeg herved op hylde den Pligt for fraværende Slægt og Venner at bekjendtgjøre: at min eiegode, blide og retskafne Kone, Eva Louise, fød- Bülow, i Morges Kl. 4, efter 5 Dages. udslandne haarde Lidelser, i sin Alders 38te Aar. Jorlod dette jordiske Liv. Alene den Tanke: "at jeg med vore smaae Born igjen samles med hende i et bedre Livl" Jormader at lindre min tunge Sorg. Gl. Skivehuus den 3die Julii 1824. P. Schestedt, Branddirecteur i gl. Skivehuus Amt.
Viborger Samler, 1824-07-05
Det bekjendtgjøres herved til Efterretning for alle Vedkommende, at Eieren af Kongsvad Mølle, Jens Christensen, af Øvrigheden er erklæret umyndig, og Undertegnede beskikket til hans Værge. Purhuset, den 22de April 1824. Jens Nielsen Husum.
Viborger Samler, 1824-07-05
Til forestaaende 73de Classelotterie er endnu Lodsedler at erholde hos J. C. Holm i Skive.
Viborger Samler, 1824-07-05
Grundfør Mølle, beliggende i Nærheden af Aarhuus, staaende for Hartkorn Mølleskyld 7 Tdr. 3 Skpr. 2 Fdkr., samt Ager og Eng 5 Tdr. 4 Skpr. 1 Alb., med Konge-Kirke-Korn og Qvægtienden heraf, er underhaanden at erholde tilkjøbs. Dens Beliggenhed, Bygninger og Jndretninger ere særdeles smukke og gode og Møllen saavel med Hensyn til Søgning, som Vand, en af de bedste i Egnen. Skov, Tørveskiær og Eng gives her til Fornødenhed. Den største Deel af Kjøbesummen kan blive indestaaende i Eiendommene. Lysthavende ville behage at henvende sig til Hospitalsforstander Rasmussen i Aarhuus.
Viborger Samler, 1824-07-05
Da de ved Auctionen over Nørre-Vandmølle ved Viborg den 11te Mai sidst gjorte høieste Bud ikke nød Approbation af Statsgjældsdirectionen som Dom og Udlægshaver, saa bliver bemeldte skiønne Eiendom med Avl og Afgrøde den dertil liggende Bro, hvoraf Broxenge hæves, Møllens Jnventarium og Gaardens Besætning stillet til en 4de, og, om nogenlunde antageligt Bud skeer, endelig Auction, som, overeenstemmende med den forhen passerede Bekjendtgjørelse i Statstidenden og Viborg Avis, afholdes i Møllen selv Torsdagen den 5te August førstkommende, Formiddag Kl. 9 Slet. Conditionerne hvoriblandt disse: at Kjøbesummen mod Sikkerved kan blive indestaaende i Eiendommene, og at disse tiltrædes strax saasnart Approbation er given, kan nærmere erfares hos Procurator Bastrup i Viborg, og blive desuden ved Auctionen, hvortil Liebhaverne indbydes bekjendtgjorte. Viborgs Auctions-Contoir den 1ste Juli 1824. Gundelach.
Viborger Samler, 1824-07-05
Skifte. Tirsdagen den 3die August førstk. Formiddag Kl. 10, holdes paa Raadhuset her en Skiftesamling i Stervboet efter Capitain og Landmaaler Høst til Øster teglgaard i hvilken Session bemeldte Boe vil blive optaget til Slutning. Dette bekjendtgjøres herved til fornøden Efterretning for alle Vedkommende, ifølge Placaten af 21de April d. A. Viborg Byes Skifteret, den 5te Juli 1824. Gundelach.
Viborger Samler, 1824-07-07
Nyeste Postefterretninger fra Udlandet. London.
Viborger Samler, 1824-07-07
23de Junii. J Dag har Hs. Maj. Kongen med sædvanlig Pragtoptog og under Folkets Jubebegivet sig til Overhuset for at slutte Parlamentets nærværende Session. J sin Tale tilkjendegav Hs. Majestæt Overhuset sin Erkjendtlighed for den Flid, og Ufortrodenhed hvormed det havde behandlet de offentlige Anliggender. Kongen bifaldt de overordentlige Forsigtighedsregler det urolige og ulykkelige Jrland angaaende og anmodede det om, at fortsætte denne Omhu. Fra de fremmede Magter havde Kongen de venskabeligste Forsikkringer. Efterat have takket Underhusets Herrer for den Beredvillighed hvormed de befordrede Religiøsitet og søgte Kronens Ære, tilkjendegaves begge Husene: At Landets Velstand tiltog: at Sandrægtigheds Aand besjælede Folket og at dette, forenet med Hengivenhed for Constitutionen, hævede Riget til sin høie Rang." Hs. Majestæt sluttede derpaa Forhandlingerne.
Viborger Samler, 1824-07-07
Dagen for spiste Hs. Maj. Kongen og Hertugen, af York hos Hertug Wellington.
Viborger Samler, 1824-07-07
Madrid. Den 12te Junii. Hoftidenden af 8de dennes har en lang Artikel, for at bevise, at Sydameriksaldeles ikke er i den Tilstand, hvori de Forenede Stater vare for 40 Aar siden, og at Gjenerobringen vilde være meget let.
Viborger Samler, 1824-07-07
Den 7de dennes om Natten bemægtigede Politiet sig flere end 5000 Omløbere, og dette vedvarer siden den Tid hver Nat. Flere af dem blive om Morgenen derpaa løsladte, naar de kunne godtgjøre deres Næringsvei, andre sættes ind i Armeen, men de fleste sendes paa Galeierne.
Viborger Samler, 1824-07-07
17de Junii. Den 19de kommer Kongen og Hoffet her tilbage. Der er i denne Anledning, ved en Forordning, befalet, at alle Personer, som ikke have Tilladelse at opholde sig her i Staden, skulle forinden Hs. Majestæts Ankomst reise ligesom og enhver der driver Handel Profession og holder aa den Boutik, naar han ikke i de 6 sidste Aar har været boesat her. Prinds Carlos og Gemalinde kommer ikke med til Staden, men forblive i Aranjues. General Capape er indbragt hertil som Arrestant. Han havde 800 Md. der for det meste bleve slagne som Rebellere ved Calamocha i Arragonien.
Viborger Samler, 1824-07-07
Paris. 28de Junii. J Forgaars holdt Hs. Maj. Kongen Statsraad paa St. Cloud. Greven af Artois og Hertuginden af Angouleme ere og paa St. Cloud. De haytiske Commissairer ere komne til Havre. En Ridder har foreslaaet en Skat paa Sminke, til Fordeel for Officeer-Enker. Han vil bevise, at den i Frankrig aarlig brages mere end 2 Millioner Sminkekrukker og mener, at Damerne, til dette ædle Brug, herefter vil lægge et tykkere Lag paa Kinderne.
Viborger Samler, 1824-07-07
Man mener Armeeleverandeur Ouvrard og Compagni har ved Leveringerne i det Spanske Feldttog vundet 5 Mill. Fr.
Viborger Samler, 1824-07-07
Tyrkiet. 1ste og 10de Junii. Lord Strangfords gientagne Paastand og Fyrstendommenes Rømning, er ikke ændset endnu. Det hedder han er feed af sin Post og har forlangt Forflyttelse - Om den sidst udløbne Tyrkeflaade veed man kun lidet. De i Smyrnas gaaet store Excesser og myrdet de værgeløse Græker.
Viborger Samler, 1824-07-07
Storadmiralen skulle hente dem derfra, og man nævnede flere af de græske Øer, hvor han agtede at landsætte dem. J Salonichi tog han 4000 Albanesere ombord og seilede bort med dem. Dervise, Pascha skal med 4000 Md. have gjort et Udfald fra Patras, men er fra Vostia dreven tilbage til Fæstningen. Washington.
Viborger Samler, 1824-07-07
Den 15de Mai. Ved Høitideligholdelsen at Kongen af Englands Fødselsdag den 23de April Perth i Over-Canada have de Jrske Jndvandrede formelig gjort Oprør imod Milizen, ved hvilken Leiliglighed der forefaldt blodige Optrin. Jfølge de sidste Efterretninger havde Jrlænderne endnu Overhaand. De kalde sig Ballygibinere.
Viborger Samler, 1824-07-07
Baltimore. Den 11te Mai. Skibet Hope, Duncan er ankommet hertil fra Buenos=Ayres efter en Reise af 47 Dage. Førend dets Afreise var der fra en paalidelig Kilde indløbet den Efterretning, at Jndianerne havde angrebet Statholderen i Provindsen Santa Fe, slaaet og næsten ganske ødelagt hans hele Corps De vare blevne høist besværlige endog i Nærheden, af Buenos=Aires, og de Jndvaanere, der havde Godser 30 til 50 Mile fra denne Stad, vare i stor Frygt for at overfaldes. Nogle af disse Godser skulle allerede være ødelagte.
Viborger Samler, 1824-07-07
Petersborg. Den 9de Junii. Frue von Krudener, der siden Foraaret 1822 har opholdt sig paa sit Landgods i Liefland har nu tillige med en Fyrstinde af Golyzin, en Grevinde Cachette og en tredie Dame tiltraadt en Reise til Krim, hvor disse Damer skulle have i Sinde at nedsætte sig.
Viborger Samler, 1824-07-07
Amsterdam. Den 19de Junii. Fra Batavia meldes under 8de Januar at skrækkelige Regnskyl og Storme havde anrettet store Ødelæggelser i Preanger Regentskaberne den 18de og 22de November. Ved Oversvømmelse og Jordens Jndskred var der i Districterne Tjanjor og Summadang ødelagt omtrent 30,000 Kaffe træer og 288,000 vare berøvede Blomster og Frugrer, 33 Tørrelader og et stort Antal Boliger inde Landet blæste om og 59 Sava=Marker vare oversvømmede og gjorte ufrugtbare.
Viborger Samler, 1824-07-07
Den 22de Junii. J vore sydlige Provindser begynde Godseierne nu ogsaa, ligesom i England frivillig at nedsætte Forpagtningsafgivterne paa Grund af de lave Kornpriser, og det samme har en anseet Mand i Bryssel nylig gjort.
Viborger Samler, 1824-07-07
Stockholm. Den 23de Junii. De sidste Efterretninger fra Leiren, af 17de dennes berette, at Deres Majestæter vedblive at befinde sig i høiønskeligt Velgaaende.
Viborger Samler, 1824-07-07
Ligeledes er her fra Gothenborg ankommet den glædelige Efterretning, at den Hævelse i Kindbenet, hvoraf Hs. Kgl. Høihed Kronprindsen har været plaget, næsten ganske havde lagt sig, og at al Smerte var ophørt, saa at man haabede, at Deres Kgl. Høiheder kunde fortsætte Reisen den 19de eller 20de.
Viborger Samler, 1824-07-07
Blandede Efterretninger. London. J Frimurer=Tavernen i London er nylig aabnet Subskription til et National-Monument for Opfinderen af Dampmaskiner, Thomas Watts, hvis Genie har forøget Nationens Hjelpemidler og saa væsentlig bidraget til at forbedre Menneskehedens Tilstand i Almindelighed." Grev Liverpool præsiderede og der blev strax samlet 2000 Pd. Sterl., hvoraf Kongen lod sig tegne for 500. Den første Efterretning om de nye portugisiske Decreter kom til London med den til Charge d'Affaires ved det danske Hof bestemte Hr. Sarmento som medbringer Storkorset af Portugals 3 gamle Ordener til Hs. Danske Majestæt.
Viborger Samler, 1824-07-07
I en Porcellainsboutik i London skeete nylig en heftig Gas=Explosion, hvorved hele Forsiden styrtede sammen og en Skildvagt paa den anden Side af Gaden blev saaret.
Viborger Samler, 1824-07-07
Amerika. Atter er Kjedlen paa en Dampbaad sprunget midt paa Søen ved Neuyork, som derved svarede til sit Navn Ætna da 20 til 30 Passagerer bleve dræbte eller lemlæstede. Jmellem de første var en Kjøbmands 4 Døttre. 10 Personer ligge i en farlig Tilstand paa Hospitalet. Af 4 som sprang overbord, blev kun den Ene reddet. Hvor mange Personer, der egentlig have befundet sig paa Skibet, veed man ikke. Slige gjentagne Ulykker gjøre vistnok Forsigtighedsregler, som dem, der nylig ere foreskrevne i Nederlandene, høist nødvendige. J samme befales blandt andet, at Enhver der agter at oprette en Dampmaskine, være sig til Brug for Skibsfarten eller hvilkesomhelst andre Maskiner, ere forpligtet at anmelde det for Provindsens Gouverneur, hvorpaa Kjedlernes Form og Indretning skal prøves. Paa Fartøier, der ere bestemte til Reisendes og Effecters Transport, forbydes det udtrykkeligen, at bruge Kjedler af støbt Jern. Videre skal enhver Dampmaskine aarlig paa ny undersøges af en eller flere Kunstforstandige. I Amerika belaver Man sig paa stærk Regn; thi fra Amsterdam er nylig afgaaet et Skib ladet med 800,000 Paraplyer dertil.
Viborger Samler, 1824-07-07
Kongressen i Mexico har nu frakjendt Jturbide den ham tillagte Pension. En Agent af ham er alt arresteret paa Veien til Mexico, og en Skrivelse fra Jturbide til Ferdinand VII af 2 Novbr. 1823 bekjendtgjort, hvori Exkeiseren ganske erklærer sig for Kongens Sag.
Viborger Samler, 1824-07-07
Repræsentanternes Huus i Washington har antaget en Bill, hvorved Regjeringen authoriseres til at slutte et Laan paa 5 Millioner Dollars til 4 1/2 Procent, for dermed at liqvidere de i den 11te Artikel af Traktaten med Spanien stipulerede Summer.
Viborger Samler, 1824-07-07
To Haytiske Senatorer og en Sekretair, hvoraf den Ene en Neger og de to Mulatter, afseilede den 1ste Mai fra Port an Prince, for at aabne Underhandlinger med Frankerig.
Viborger Samler, 1824-07-07
Tydskland. Det colossale Kristusbillede af Dannecker i Stuttgardt er nu færdigt og skal om faa Dage afsendes til Petersborg, hvor det er bestil af Keiserinde Moderen. J 8 Aar har Kunstneren med utrættelig Flid arbeidet derpaa, og Udførelsen, skal være lykkedes fortræffeligt.
Viborger Samler, 1824-07-07
Siden Rentelovens Forkastelse i Frankrig hersker en saa frygtelig Pengemangel i Frankfurt, at Discontoen er steget til 10 pCt., og Hr. v. Rothschild har for Øieblikket maattet skaffe Hielp, ved at laane en Million af Churfyrsten af Hessen og Storhertugen af Darmstadt. Efterhaanden som de i Paris sammendyngede Penge vandre tilbage, haaber Man igjen at see denne Forlegenhed afhjulpet.
Viborger Samler, 1824-07-07
Frankrig. I de Deputeredes Kammer har en Ansøgning om Straf for Viinforfalskninger voldt en skingrende Latter. At Tingen imidlertid ikke er at spøge med, kan skjønnes deraf, at Politiet nylig hos en Viinhandler lod 27 Stykfade udtømme, hvoraf ikke den tyvende Deel var ægte Viin; hos en Anden fandtes 21 Fade Viin forfalskede med giftige Substantser. Og det skeer i et Viinland, Paa Corfica er Mairen v. Prunelli myrdet af to Banditer.
Viborger Samler, 1824-07-07
Ved Hertugen af Beias (Don Miguels) Audients bar han en portugisik Oberst=Uniform og det blaa Baand, som Kongen af Frankrig skjænkede ham ved den constitutionelle Regjerings Kuldkastelse. Hs. Majestæt omfavnede ham med Ømhed, og underholdt sig i 3 Qvarteer med ham ved Hielp af en Tolk, da Prindsen ikke taler Fransk.
Viborger Samler, 1824-07-07
Jndenlandske Tidender. Kjøbenhavns Børs-Cours den 2den Juli. Hamborg 2 Md. 233, a vista 236. Specier 238. - Specier solgtes til 14 Mk. 4 s. Obligationer (uden Renter) 94 1/2 a 95. Nationalbank-Obligationer (af Laanet den 4de Febr. 1820. uden Renter) 100 1 a 101 Rbdlr. rede Sølv eller 120 Rbdlr. Sedler pr. 100 Rbdlr. rede Sølv. Disconto 5 pCent.
Viborger Samler, 1824-07-07
Det er forespurgt, hvorvidt Landsbyehaandværkere, in specie Smede, ere berettigede til at arbeide for Kjøbstedindvaanere. - J denne Anledning er Vedkommende under 19de f. M. svaret, at de omspurgte Haandværkere, hverken i eller uden for deres Hjem ere berettigede til at arbeide for Kjøbstedindvaanere, med Undtagelse af saadanne Arbeider, som en øieblikkelig Nødvendighed udkræver, og som derfor ikke kunne udsættes, indtil Kjøbstedhaandværkeres Assistence kan faaes.
Viborger Samler, 1824-07-07
Under 28de Mai er Cand. pharmacie C. C. Cil schou meddeelt Bevilling til at nedsætte sig som Apotheker i Ribe.
Viborger Samler, 1824-07-07
Til Varde ankom Hs. Majestæt den 24de om Aftenen. Ved Jndtrædelsen saavelsom Udgangen af den smagfuldt udpyntede Kirke hilstes Hs. Majestæt med to i Forening med Orgelet af en Deel Damer i en høitidelig Adagio afsjungne Strofer til Melvdien: At Høiheden oprunden er. J Ribe forkyndte Klokkernes Lyd omtrent Kl. 12 den 25de Landsfaderens Ankomst. Om Aftenen var Byen overalt illumeret: Kl. 10 begav Kathedralskolens Lærere og Disciple sig i et Optog med brændende Fakler ind i Stiftamtmandens Hauge, og afsang med Ledsagning af blæsende Jnstrumenter den sidst omtalte Sang, som Hs. Majestæt fra det aabnede Vindue allernaadigst behagede at anhøre. Kl. 11 næste Formiddag tiltraadtes Reisen over Lygumkloster til Tøndern.
Viborger Samler, 1824-07-07
Den 26de Juni om Aftenen trak et frygteligt Tordenveir over Aalborg saavelsom over Ribe. Omtrent 1 Miil herfra slog Lynilden ned paa en Bondegaard i Scem Bye, og lagde den ganske i Aske. Ligeledes afbrændte en Gaard i Steenbek.
Viborger Samler, 1824-07-07
Aarhuus den 2den Juli. Atter mistede Danmark Een af sine ædleste Mænd: Hs. Excellence, Geheimeconferentsraad Baron Frederik Julius af Guldencrone, Storkors af Dannebrogen og Dannebrogsmand, Herre til Vilhelmsborg, Moesgaard og Marselisborg, forhenværende Stiftsbefalingsmand over Aarhuus Stift. Han døde i Gaarmorges paa Moesgaard, efter nogle Dages Sygdom, 59 Aar gl. Den almindelige Sorg, som denne her saa høit elskede Mands Død har voldt, er det usvigeligste Vidnesbyrd om hans Værd. Det var kun faa Dage siden Hs. Majestæt Kongen høistegenhændig havde givet ham et smigrende Beviis paa Sin Naade. Hans Minde vil længe leve her, velsignet af Mange!!!
Viborger Samler, 1824-07-07
Skive den 5te Juli. Ved Stutteriebesigtelsen i Dag erholdt Jens Jacobsen Fellingberg i Kobberup den 1ste Præmie for den bedste Hingst (det er fierde Gang at der for denne Hingst er betalt 1ste Præmie, og Niels Krænsen paa Lemnyegaard i Salling erholdt 2den Præmie.